L'Ajuntament d'Alaquàs inaugurarà el diumenge el parc de la Senyera: un nou espai d'oci a la zona de Camí Vell de Torrent
30/10/2003 14:40:00

# L'Ajuntament d'Alaquàs inaugurarà el diumenge el parc de la Senyera: un nou espai d'oci a la zona de Camí Vell de Torrent

*   30/10/2003 14:40:00
*   [Imprimir](#)
*   Compartir
*    https://www.alaquas.org/documento.asp?id\_do=8888

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8888%2F1&title=Ajuntament%20d%27Alaqu%C3%A0s.%20Prensa.L%27Ajuntament%20d%27Alaqu%C3%A0s%20inaugurar%C3%A0%20el%20diumenge%20el%20parc%20de%20la%20Senyera%3A%20un%20nou%20espai%20d%27oci%20a%20la%20zona%20de%20Cam%C3%AD%20Vell%20de%20Torrent)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8888/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8888/8888_Form_4.jpg)](https://www.alaquas.org/ficheros/documentos/2003/2/8888/8888_Form_10.jpg "<a href='https://www.alaquas.org/ficheros/documentos/2003/2/8888/8888_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs inaugurarà el diumenge el parc de la Senyera: un nou espai d'oci a la zona de Camí Vell de Torrent</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=8888&idioma=1&autotraduce=0)

Aquest nou parc s'inclou dins d'una actuació urbanística que ha contemplat l'adequació de la xarxa de clavegueram i dels col·lectors pluvias d'aquesta zona

El diumenge 2 de novembre tindrà lloc la inaguració del parc de la Senyera d'Alaquàs: un nou espai per a l'oci a la ciutat ubicat a la zona del Camí Vell de Torrent. Una gran festa dirigida a totes les i els xiquets d'Alaquàs donarà per inaugurada aquesta nova zona verda.

L'activitat començarà a les 11:30 hores amb una cercavila pels diferents carrers de la zona del Camí Vell de Torrent que finalitzarà al parc de la Senyera on hi haurà diferents tallers lúdics per a totes les i els xiquets de la ciutat. En l'organització d'aquestes activitats han participat la Xarxa Municipal de Ludoteques i els col·legis d'Alaquàs: Olivar, González Gallarza, Sanchis Almiñano i Bonavista.

El parc de la Senyera d'Alaquàs té una superfície aproximada de 5000 metres quadrats en què destaquen diferents espais diferenciats: una gran font ornamental, una àmplia zona enjardinada amb una esplanada polivalent i un espai habilitat per al joc.

Un dels elements més característics d'aquest parc és la gran font ornamental que ocupa gran pat de l'esplanada. Es tracta d'una font subterrània de 10 metres de superfície que conté un gran doll central, altres més menuts que es connecten aleatòriament.

La zona reservada per a gespa i arbres ocupen també un lloc principal en aquest nou parc. La zona enjardinada té forma d'àgora, concentrant l'atenció en altre dels espais del parc. Es tracta d'una esplanada polivalent que ha estat habilitada com a escenari per a activitats culturals. Aquesta zona està situada en el punt central del parc, just en l'encreuament del passeig, que disposat en diagonal, uneix els carrers Senyera, Sant Lluíz Gonzaga amb la bifurcació dels carrers Palleter i Albacete.

El passeig d'aquesta esplanada és de paviment de color groc i ha estat dotat als seus costats de papereres així com de diferents elements de mobiliari urbà. En aquesta zona s'ha tingut en compte la seua il·luminació, dotant-la d'una gran quantitat de fanals.  
El parc de la Senyera ha estat pensat també especialment per a les i els xiquets d'Alaquàs. Així, s'ha habilitat una zona de joc on es pot gaudir tranquil·lament de l'oci a l'aire lliure i d'una manera segura.

Aquest nou parc s'inclou dins d'una actuació urbanística integral que té per objectiu principal millorar les dotacions de la zona de Camí Vell de Torrent. Aquestes actuacions han contemplat l'adequació de la xarxa de clavegueram i dels col·lectors pluvials subterranis. Les obres han consistit en la construcció de 350 metres linials de col·lectors. Tots aquests han estat disposats en la interesecció del carrer del Cid, enllaçant amb el carrer de la Senyera i continuant al llarg d'aquesta fins el punt d'interesecció amb el carrer Sant Lluís Gonzaga. A partir d'aquest carrer, els col·lectors travessen diagonalment el parc de la Senyera fins el carrer Palleter i finalitzen en l'avinguda Camí Vell de Torrent, per a acabar desembocant en el barranc de Torrent.